《答范景山昼诗见意》
宋代·陈著

绿阴门外涨黄尘，来往清风自可人。
契阔一尊镫雨旧，平安数字麦寒春。
閒居有味何妨拙，古道无情却耐贫。
漠漠水云山隔断，何时王翰卜为邻。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。